ג'וני לי מילר

ג'ונתן "ג'וני" לי מילר (באנגלית: Jonathan "Jonny" Lee Miller; נולד ב-15 בנובמבר 1972) הוא שחקן קולנוע, טלוויזיה ותיאטרון אנגלי. הוא זכה להצלחה מקומית עבור גילום דמותו של סיימון "סיק בוי" ויליאמסון בסרט הקומי האפל "טריינספוטינג" <small>(1996)</small> ובתור דייד מרפי בסרט "מרדף ממוחשב" <small>(1995),</small> לפני שזכה להכרה נוספת על הופעותיו בסרטים "האהבה שאחרי" <small>(1997),</small> "מנספילד פארק" <small>(1999),</small> "דרקולה 2000" <small>(2000)</small> "הסקוטי המעופף" <small>(2006)</small> ו"טריינספוטינג 2" <small>(2017).</small> הוא גם היה חלק מהקאסט הראשי בסרטים "מלינדה ומלינדה" <small>(2004)</small> שביים וודי אלן, "צללים אפלים" <small>(2012)</small> שביים טים ברטון ו"ביזנטיום" <small>(2012).</small> הוא הופיע במספר הפקות תיאטרון, בין היתר "After Miss Julie" ו"פרנקשטיין", שהאחרונה זיכתה אותו בפרס לורנס אוליבייה לשחקן הטוב ביותר.

מילר כיכב בתור הדמות הראשית בדרמה הקומית של ABC "איליי סטון" <small>(2008--2009)</small> עליה קיבל מועמדות לפרס סטלייט לשחקן הטוב ביותר. לאחר מכן הופיע בדרמה ההיסטורית "אמה" <small>(2009)</small> של ה-BBC. מ-2012 עד 2019 הוא כיכב בתור גרסה מודרנית של שרלוק הולמס בדרמת הפשע "אלמנטרי" של רשת CBS, מה שזיכה אותו במועמדות השנייה לפרס סטלייט לשחקן הטוב ביותר.

==ביוגרפיה==
מילר נולד ב-15 בנובמבר 1972 בעיר קינגסטון שעל התמזה והוא גדל בדרום מערב לונדון. בנם של אנה (לי) ואלן מילר, הוא קיבל השראה מהוריו ללכת למשחק. שניהם היו שחקני תיאטרון. סבו היה השחקן ברנרד לי, שגילם את דמותו של אם (M) באחד עשר הסרטים הראשונים בסדרת "ג'יימס בונד".

מילר התנסה לראשונה במשחק כאשר למד בבית הספר הפרטי לבנים "טיפין", שם לקח חלק במספר הפקות מקומיות והיה חבר בלהקת סווינג. בהמשך הוא הצטרף ללהקת תיאטרון המוזיקה הלאומי לנוער <small>(אנ')</small>, שם פגש לראשונה את השחקן ג'וד לאו. מילר נשר מלימודיו בגיל 16 והחל לפתח לעצמו קריירת משחק.

==קריירה==
מילר החל לשחק בגיל תשע ואת תפקידו הראשון קיבל בתור ילד בסדרת המדע-בדיוני המפורסמת "דוקטור הו" (1982). שנה לאחר מכן, ב-1983 שיחק בסדרת הדרמה "מנספילד פארק" בתור צ'ארלס פרייס. הסדרה שודרה ברשת BBC Two והיא מהווה עיבוד לרומן באותו שם מאת ג'יין אוסטן שיצא לאור לראשונה ב-1814.

לאחר שנים של תפקידים טלוויזיוניים, מילר התפרסם לראשונה בשנת 1995 בסרט הפעולה הווירטואלי "מרדף ממוחשב" בו שיחק את ההאקר הצעיר דייד מרפי לצידה של אנג'לינה ג'ולי. בשנת 1996 התפרסם ברמה בינלאומית בזכות תפקידו כ"סיק בוי" המשתמש הכבד בהרואין וחברו של "רנטון" (יואן מקגרגור) בדרמת הקאלט "טריינספוטינג" . המשיך את התנופה שלו באמצע שנות ובסוף ה-90 כשגילם את איש העסקים היאפי ג'פרי באיירון בדרמה "אהבה שאחרי", את הפושע קפטן ג'יימס פלנקט בסרט הפעולה התקופתי "פלנקט ומקלין", את אדמונד ברטרם בעיבוד הקולנועי לרומן "מנספילד פארק" ואת חייל פגוע ההלם בילי פריור בדרמת המלחמה "התחדשות".

בשנת 2000 שיחק מילר במותחן הערפדים "דרקולה 2000" את סיימון שפרד, בן טיפוחיו של צייד הערפדים אברהם וא הלסינג (כריסטופר פלאמר).
ב-2004 הופיע במותחן האימה הפסיכולוגי "ציידי המחשבות" בתור מתלמד האף.בי. איי לוקאס הרפר ובדרמה הקומית של וודי אלן "מלינדה ומלינדה" בתור האומן הניו יורקי לי. ב-2005 שיחק מילר בסרט הפעולה הבדיוני "איאון פלקס" בתפקיד אורן אחיו של טרבור גודצ'יילד (מרטון קסוקס) מושל העיר העתידנית ברגנה. 

בשנת 2006 גילם מילר את רוכב האופניים גרים אוברי בדרמת הספורט הביוגרפית "הסקוטי המעופף". באותה שנה שיחק בסדרת הפעולה "סמית'", בתור חברו הקרוב של הפושע בובי סטיבנס (ריי ליוטה). הסדרה לא זכתה להצלחה ובוטלה לאחר ארבעה פרקים. 

בשנים 2008–2009 התפרסם מילר בתפקיד ראשי בסדרת הדרמה הקומית "איליי סטון" של רשת ABC האמריקאית<small>,</small> בתור עורך הדין המצליח איליי סטון. 

בשנת 2009 שיחק בדרמה הפוליטית הבריטית "סוף המשחק". שיחק גם במיני-סדרה "אמה" המבוססת על הרומן באותו שם מאת ג'יין אוסטן, את דמותו של ג׳ורג׳ נייטלי <small>(אנ').</small> 

בשנת 2010 הצטרף לבעונה החמישית של סדרת הדרמה הפופולרית "דקסטר", שם גילם את דמותו של הנואם הכריזמטי ג'ורדן צ'ייס. 

בשנים 2012–2019 גילם במשך שבע עונות את דמותו המודרנית של שרלוק הולמס בסדרה "אלמנטרי" של רשת CBS, מה שזיכה אותו במועמדות השנייה לפרס סטלייט לשחקן הטוב ביותר.

בשנת 2017 שב לגלם את "סיק בוי" בדרמה של דני בויל "טריינספוטינג 2", המשך לסרט משנת 1996.

בשנת 2022 הצטרף מילר לקאסט העונה החמישית של סדרת הדרמה זוכת הפרסים של נטפליקס "הכתר" בתור הפוליטיקאי ג'ון מייג'ור, מי שהיה כראש ממשלת בריטניה בין השנים 1990–1997.

==חיים אישיים==
מילר התחתן ב-28 במרץ 1996 עם השחקנית האמריקאית אנג'לינה ג'ולי, שנה לאחר שהשניים כיכבו ביחד בסרט "מרדף ממוחשב"; הם נפרדו 18 חודשים מאוחר יותר והתגרשו בשנת 2000; עם זאת, הם נשארו חברים קרובים. 

הוא החל לצאת עם השחקנית והדוגמנית האמריקאית מישל היקס <small>(אנ')</small> בשנת 2006. הם התחתנו ביולי 2008 במאליבו, קליפורניה. לבני הזוג יש בן אחד, באסטר טימות'י מילר, שנולד בדצמבר 2008. הם התגרשו בשנת 2018, לאחר עשר שנות נישואים. בשנת 2014 קיבל מילר אזרחות אמריקאית בנוסף לאזרחות הבריטית שלו מלידה.

מילר רץ מרתונים לעיתים קרובות; והוא תומך בארגון הצדקה Mencap שעובד עם אנשים עם מוגבלות שכלית התפתחותית. מילר נרשם למרתון החולות 2006, אך נאלץ לנשור עקב צילום סרט. הוא השתתף וסיים בהצלחה את מרתון לונדון 2008 ב-3:01:40. 

מילר דיבר רבות על טיפול לתסמונת סנפיליפו, בעקבות היכרות עם ג'ונה וישהאר בת החמש. בשנת 2014, הוא נאם בוועדת הקונגרס בוושינגטון הבירה בשם ארגוני מחלות נדירות, בתקווה להשיג מימון למחקר טיפולי.

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1992
|Dead Romantic
|פול
|
|-
| rowspan="2" |1993
|Bad Company
|מייקל היקי
|
|-
|Olly's Prison
|סמיילר
|
|-
|1994
|Meat
|צ'רלי דייס
|
|-
|1995
|מרדף ממוחשב
|דייד מרפי 
|
|-
|1996
|טריינספוטינג
|סיימון "סיק בוי" ויליאמסון
|
|-
| rowspan="2" |1997
|האהבה שאחרי
|ג'פרי ביירון 
|
|-
|התחדשות
|בילי פריור
|
|-
| rowspan="2" |1999
|פלנקט ומקלין
|מקלין
|
|-
|מנספילד פארק
|אדמונד ברטרם
|
|-
| rowspan="3" |2000
|לעצור את ג'וני
|ג'וני
|
|-
|שותף לפשע
|קמרון קולי 
|
|-
|דרקולה 2000
|סימון שפרד
|
|-
|2002
|The Escapist
|דניס הופקינס
|
|-
| rowspan="2" |2004
|ציידי המחשבות 
|לוקאס הארפר
|
|-
|מלינדה ומלינדה
|לי
|
|-
|2005
|איאון פלקס
|אורן גודצ'יילד
|
|-
|2006
|הסקוטי המעופף
|גרים אוברי
|
|-
|2009
|סוף המשחק
|מייקל יאנג
|
|-
| rowspan="2" |2012
|צללים אפלים
|רוג'ר קולינס
|
|-
|ביזנטיום
|הקפטן
|
|-
|2017
|טריינספוטינג 2
|סיימון "סיק בוי" ויליאמסון
|
|-
|2020
|Funny Face 
|מהנדס
|
|-
|2021
|Settlers 
|ריזה
|
|-
|2022
|אליס
|פול בנט
|
|-
|2023
|החוזה
|קולונל ווקס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1982
|דוקטור הו
|סוג של ילד 
|פרק: "Kinda: Part One"
|-
| rowspan="2" |1983
|Jemima Shore Investigates
|ילד עם כלב 
|פרק: "A Little Bit of Wildlife"
|-
|מנספילד פארק
|צ'ארלס פרייס
|2 פרקים
|-
|1990
|מה יגידו השכנים?
|בחור צעיר 
|פרק: "Daisy's Toyboy"
|-
| rowspan="3" |1991
|4 Play
|דניס טרנבול
|פרק: "Itch"
|-
|המפקח מורס
|סטודנט 
|פרק: "Greeks Bearing Gifts"
|-
|Minder 
|מנהל מכירה פומבית
|פרק: "Three Cons Make a Mountain"
|-
|1991, 1993
|The Bill
|סימון קופר / לי גיבסון
|2 פרקים
|-
| rowspan="5" |1992
|איסטאנדרס
|ג'ונתן יואיט
|6 פרקים
|-
|בין השורות
|דייוויד רינגווד
|פרק: "The Only Good Copper"
|-
|חדר מיון
|מאט
|פרק: "Tender Loving Care"
|-
|Second Thoughts 
|צ'אס
|פרק: "Short Change"
|-
|Goodbye Cruel World
|מארק
|מיני-סדרה
|-
|1993
|החשוד העיקרי
|אנתוני פילד
|פרק: "Part II"
|-
|1994
|קדפאל
|אדווין גורני 
|פרק: "Monk's Hood"
|-
|1996
|גבר מת מהלך
|וודרו פ. קול
|מיני-סדרה
|-
| rowspan="2" |2003
|סיפורי קנטרברי
|ארטי
|פרק: "The Pardoner's Tale"
|-
|ביירון
|לורד ביירון
|סרט טלוויזיה של BBC Two
|-
|2006
|Smith 
|טום
|תפקיד ראשי; 7 פרקים
|-
|2008 - 2009
|איליי סטון
|איליי סטון
|תפקיד ראשי (2 עונות); 26 פרקים
|-
|2009
|אמה
|ג׳ורג׳ נייטלי <small>(אנ')</small>
|מיני-סדרה
|-
|2010
|דקסטר
|ג'ורדן צ'ייס
|8 פרקים
|-
|2012 - 2019
|אלמנטרי
|שרלוק הולמס
|תפקיד ראשי (7 עונות); 154 פרקים
|-
|2022
|הכתר
|ג'ון מייג'ור
|תפקיד ראשי (עונה 5); 10 פרקים 
|}

==קישורים חיצוניים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אישים זוכי פרס אוליבייה
קטגוריה:אמריקאים שנולדו ב-1972